Γενικότερα, θα πρέπει να έχουμε κατά νου ότι μπορεί να χρειάζονται ακόμα και 8-10 προσπάθειες για να δεχτεί ένα βρέφος να καταναλώσει ένα νέο τρόφιμο που του προσφέρεται, οπότε η μεταβατική αυτή περίοδος χρειάζεται μεγάλη επιμονή και υπομονή από τις μανούλες. Μια πιθανή εναλλακτική της χορτόσουπας θα είναι να προσφέρετε ζωμό από ένα μεμονωμένο λαχανικό που έχει εύκολα αποδεκτή γεύση, όπως το καρότο, ώστε να «κερδίσετε» την εμπιστοσύνη του βρέφους γευστικά και σταδιακά να εμπλουτίζετε με νέα τρόφιμα που πιθανώς έχουν πιο ιδιαίτερη γεύση.